**Dispoziţia nr. 35/12.02.2019**

Vocilă Gheorghe, primarul Comunei Caţa, Judeţul Braşov,

Având în vedere:

- HCL nr. 91/27.12.2018 privind aprobarea închirierii unui spațiu din imobilul situat în localitatea Cața, str. Principală nr. 261, Jud. Brașov, CF nr. 101168, nr. cadastral 101168 aflat în proprietatea Comunei Cața, în suprafața de 36 mp, cu destinația de Farmacie Umană;

- Anunţul publicat pe pagina Internet a Comunei Caţa și în "Monitorul Expres" cu privire la organizarea licitației publice pentru închirierea spaţiului susmenționat cu destinația de Farmacie umană;

- Referatul de necesitate nr. 266/18.01.2019 întocmit de dl Dodo Arpad, consilierul primarului, prin care se solicită constituirea unei comisii de evaluare şi examinare a ofertelor în vederea încheierii Contractului de închiriere pentru spațiul susmenționat,

- Prevederile art. 14 și art. 15 din Legea nr. 213/1998 privind proprietatea publică şi regimul juridic al acesteia, cu modificările ulterioare;

- Prevederile 63 alin. (1) lit. e, art. 68 alin. (1), art. 115 alin. (1) lit. a) şi alin. (2) din Legea nr. 215/2001 privind administraţia publică locală, republicată, cu modificările şi completările ulterioare,

DISPUNE:

**Art. 1** Se constituie comisia de evaluare a ofertelor în vederea încheierii Contractului de închiriere a spațiu din imobilul situat în localitatea Cața, str. Principală, nr. 261, județul Brașov, CF nr. 101168, nr. cadastral 101168 aflat în proprietatea Comunei Cața, în suprafața de 36 mp, cu destinația de Farmacie Umană, în următoarea componenţă:

1. Dodo Arpad Viorel – preşedinte;
2. Tudosă Marcela – secretară;
3. Ciolan Alina Maria;
4. Leon Anastasia;
5. Barbu Aluniţa.

**Art. 2** Atribuțiile comisiei de evaluare a ofertelor sunt următoarele:

a) verificarea îndeplinirii condiţiilor de participare de către ofertanţi, inclusiv a termenului în care ofertele au fost depuse;

b) deschiderea ofertelor;

c) stabilirea ofertelor inacceptabile sau neconforme şi a motivelor care stau la baza respingerii acestora;

d) verificarea ofertei în corelaţie cu cerinţele caietului de sarcini;

e) întocmirea procesului-verbal prin care se stabileşte oferta câştigătoare;

f) în cazuri justificate, elaborarea unei propuneri de anulare a licitaţiei.

**Art. 3** Ducerea la îndeplinire a prezentei dispoziţii revine comisiei susmenţionate.

**Art. 4** Prezenta dispoziţie se va comunica persoanelor menţionate la art. 1 şi Instituţiei Prefectului - Judeţului Braşov, de către secretarul Comunei Caţa.

Primar , Secretar,

Vocilă Gheorghe Guignard Roxana